cyanic-selkie/wikianc huggingface dataset:
Raatteentie
Tie on tullut tunnetuksi 1.–7. tammikuuta 1940 käydystä Raatteen tien taistelusta, joka oli talvisodan merkittävimpiä taisteluita. Tuolloinen Raatteen tie käsitti myös osia nykyisestä seututiestä 912.
Historiallisesti arvokas ja matkailijoiden suosima Raatteentie on otettu museotieksi vuonna 1982. Raatteentien alue sisältyy Kuhmon ja Sallan kuntien alueilla olevien talvisodan taistelupaikkojen ohella Museoviraston inventoimiin valtakunnallisesti merkittäviin rakennettuihin kulttuuriympäristöihin.
Reitti ja rakentaminen
Raatteentie on kokonaan Suomussalmen kunnan alueella. Se alkaa Raatteenportista seututie 912:lta ja johtaa Raatteen kylään. Tie on säilyttänyt alkuperäisen linjauksensa.
Raatteentie on rakennettu vuosina 1915–1919 niin sanottuna hätäaputyönä. Tietä parannettiin vuosina 1923–1924 ja siitä tuli valtion tie. Tien käyttö oli aina vuoteen 1928 runsasta tavara- ja henkilöliikenteen ansiosta.
Historiallinen arvo
Raattentie on matkailijoiden suosiossa sotahistoriallisen arvonsa takia ja tien lähellä on Raatteen tien taisteluun liittyviä muistomerkkejä. Metsämaisemassa kulkeva soratie on mutkitteleva, mutta siinä on myös pitkiä suoria osuuksia. Talvisodan aikainen Raatteen tie ulottuu Venäjän puolella Vasovaaran, Latvajärven ja Kivijärven sekä Poahkomienvaaran kautta Vuokkiniemelle. Venäläinen rajavyöhyke päättyy Poahkomienvaaran kohdalla.
Regensburg
Regensburg (, lat., esp. ja ital. Ratisbona,, , engl. aiemmin Ratisbon, lat. aiemmin Castra Regina) on kaupunki Tonavan varrella Baijerin osavaltiossa Saksassa. Hallinnollisesti Regensburg on piirikuntaan kuulumaton eli suoraan osavaltion alaisuudessa oleva kaupunki. Kaupunki on Oberpfalzin hallintopiirin pääkaupunki. Regensburgin vanhakaupunki liitettiin vuonna 2006 Unescon maailmanperintöluetteloon.
Vuoden 2020 lopussa kaupungissa asui 152 270 asukasta. Se on Baijerin neljänneksi suurin kaupunki Münchenin, Nürnbergin ja Augsburgin jälkeen. München sijaitsee 104 kilometriä etelään, Nürnberg 88 kilometriä luoteeseen ja Augsburg 113 kilometriä lounaaseen Regensburgista.
Kaupungissa on kolme korkeakoulua, ja siellä sijaitsee katolisen Regensburgin hiippakunnan piispanistuin. Kaupungissa on runsaasti jalostusteollisuutta: autonrakennusta, koneenrakennusta, sähkötekniikkaa ja mikroelektroniikkaa.
Historia
pienoiskuva|vasen|Porta Praetoria roomalaisajalta. Regensburgin vanhankaupungin paikalla oli aikoinaan kelttiläistä asutusta nimellä Radasbona. Roomalaiset kehittivät siitä leiripaikan, Castra Regina. Tuolta ajalta on jäljellä portti ja pala muuria.
Siellä solmittiin Regensburgin rauhansopimus vuonna 1684.
Maantiede ja ilmasto
pienoiskuva|Keskiaikainen Steinerin silta ja Regensburgin keskustaa. Regensburgissa vuoden lämpimin kuukausi on elokuu, jolloin keskimääräinen ylin lämpötila on 24,2 °C, mutta heinäkuu on lähes yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa. Kylmintä on tammikuussa, jolloin keskimääräinen alin lämpötila on –3,6 °C. Sadetta saadaan eniten kesä- ja heinäkuussa, jolloin kuukausittainen sadanta on noin 80 mm. Vähiten sataa helmi-, maalis- ja huhtikuussa, jolloin kuukausittainen sadanta on hieman alle 40 mm.
Ystävyyskaupungit
Lähde:
Kurayoshi
Kurayoshi on Japanin kaupunki Honshūn saarella Chūgokun tai San’inin alueella Tottorin prefektuurissa. Se sijaitsee sisämaassa prefektuurin keskiosassa Tenjinjoen varrella pääkaupunki Tottorin länsipuolella. Kurayoshissa on 49 044 asukasta (vuonna 2015) ja sen pinta-ala on 272,06 neliökilometriä.
Kuopion jäähalli
Kuopion jäähalli (markkinointinimi Olvi Areena) on Kuopion Hatsalan kaupunginosan Kuntolaaksossa sijaitseva jäähalli. Sen uudistettu jäähalliosa otettiin käyttöön elokuussa 2018 ja uuden Kuntolaakson uimahallin kanssa yhteinen pysäköintirakennus elokuussa 2019.
Kurayoshi
Kurayoshin alueella sijaitsivat muinoin Hōkin provinssin pääkaupunki (kokufu) ja provinssitemppeli. Kaupunkioikeudet Japanin nykyisen kunnallishallinnon puitteissa se sai vuonna 1953. Kurayoshin Utsubuki-Tamagawan kaupunginosassa on säilynyt runsaasti vanhoja Edo- ja Meiji-kausien taloja ja maaseinäisiä varastorakennuksia (dozō), ja kaupungissa sijaitsee myös tunnettu, jo 1300 vuotta käytössä ollut Sekiganen kuuma lähde (onsen). Kaupungin muihin nähtävyyksiin kuuluvat metsän peittämä Utsubukivuori ja Utsubukin puisto sekä Kurayoshi Park Square -monitoimikeskus. Kurayoshia palvelee JR Nishi-Nihonin San’in-päälinja.
Kuopion jäähalli
Vuonna 1979 rakennetun ja 2000-luvulla mittavasti remontoidun jäähallin katsojakapasiteetti on 5 300, joista 3 628 on istuma- ja 1 381 + 11 seisomapaikkoja. Aitiopaikkoja on 280. Hallia kutsutaan myös Niiralan montuksi, ja se on yksityisessä omistuksessa ja sen omistaa SEB Leasing.
Jääkiekon Liiga-joukkue KalPa pelaa kotiottelunsa Kuopion jäähallissa. Hallia on käyttänyt myös kaukalopallo- ja rullakiekkoseura Kuopio Devils sekä Naisten Liigassa pelaava Kalpa Naiset. Pielaveden Sampo on pelannut hallissa muutamaan otteeseen europelejään. Jäähallin katto on kuitenkin liian matalalla, että siitä olisi jatkuvaan käyttöön lentopalloareenana.
Hallissa on myös erilaisia aitioita ja ravintoloita. Vuonna 2008 halliin lisättiin uusi mediakuutio, ja hallin D-oven luokse tuli uusia käymälätiloja. 2010 halliin lisättiin 300 hengen lisäkatsomo ja vuonna 2011 istumapaikkojen määrä kasvoi 169:llä, kun osa seisomakatsomosta muutettiin istumakatsomoksi.
Kuopion jäähallin asiakkaita palvelee myös 350 paikkainen pysäköintitalo, 120 asiakaspaikan ravintola Pelimies ja uudistettu KalPa Shop -myymälä. Lisäksi kokonaan uusitusta B-aulasta tuli uusi pääsisäänkäynti, Monttu Pub laajeni, kaupungin puoleinen päätykäytävä leveni.
Vuonna 2017 Data Group Areena vaihtoi nimensä Niiralan Montuksi ja vuonna 2019 KalPan kotiareenan nimi vaihtui Olvi Areenaksi.
Nykyhetki ja tulevaisuus
Jäähallin laajamittainen saneeraus alkoi keväällä 2018, osana Kuopion kaupungin Kuntolaakso-hanketta. Näkyvimpiä muutoksia hallin sisäpuolella ovat syksyllä 2018 muun muassa noin 400 paikan ringside-katsomo, uusi mediakuutio, valaistus, anniskelukatsomo, uudet anniskelupisteet ja wc-tilat, sekä hallin ympärikuljettavuus. Nykyään Olvi Areenan ja Kuntolaakson asiakkaita palvelee myös Kuopion Pysäköinnin hallinnoima pysäköintirakennus noin 350 autolle. Saneerauksen yhteydessä Olvi Areenalle rakennettiin myös uusia pukukoppitiloja, jotka palvelevat sekä koti- että vierasjoukkueita.
Pienet suuret teot
Pienet suuret teot on suomalaisen laulaja-lauluntekijä Esa Elorannan toinen albumi sooloartistina ja hänen Ihmeidentekijät-yhtyeensä ainoaksi jäänyt. Se julkaistiin vuonna 1991.
Canal 13 (Chile)
Canal 13 on chileläinen televisiokanava, joka perustettiin 21. elokuuta 1959. Canal 13 on Grupo Luksicin omistuksessa.
Loviisan seutukunta
Loviisan seutukunta on yksi Suomen seutukunnista. Se sijaitsee Uudenmaan maakunnassa. Siihen kuuluu kaksi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 202.
Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2022 tilanteen mukainen.
Emma Begay
Emma Bodie Begay (1888? – 6. huhtikuuta 2007) oli aikansa maailman vanhimmaksi ihmiseksi väitetty navajo. Hänen kerrotaan olleen kuollessaan 118-vuotias, jolloin hän olisi kuulunut kaikkien aikojen vanhimpien ihmisten joukkoon. Hänen kuollessaan virallisesti maailman vanhimman elossa olevan ihmisen titteliä piti hallussaan japanilainen Yone Minagawa (s. 1893).
Begayn kerrotaan syntyneen syksyllä 1888. Ikää ei ole vahvistettu. Nainen toimi elämänsä aikana kutojana, lammaspaimenena, farmarina ja kotiäitinä. Hänellä oli kaksitoista lasta, joista enää kolme oli elossa hänen kuollessaan.
Begay jäi leskeksi vuonna 1974. Hänen omasta kuolemastaan ilmoitettiin huhtikuussa 2007.
Sierra Nevada de Santa Marta
thumb|right|Sierra Nevada de Santa Martan vuoristo kuvattuna avaruudesta. Sierra Nevada de Santa Marta on Kolumbian pohjoisosassa sijaitseva Andeista erillään oleva vuoristo. Vuoristo kattaa arviolta 17 000 neliökilometrin kokoisen alueen ja sijaitsee Magdalenan, Cesarin ja La Guajiran departementeissa. Se kohoaa korkeimmillaan noin 5 700 metriä merenpinnan yläpuolelle ja sijaitsee ainoastaan 42 kilometrin päässä rannikosta. Sierra Nevada de Santa Marta onkin maailman korkein rannikkovuoristo. Vuoren korkeimmat huiput ovat Pico Cristóbal Colón ja Pico Simón Bolívar. Vuoristossa sijaitsee Sierra Nevada de Santa Martan kansallispuisto.
Richard Pervo
Richard Ivan Pervo (11. toukokuuta 1942 – 19. toukokuuta 2017) oli yhdysvaltalainen raamatuntutkija ja aikaisemmin episkopaalipappi, joka kuului Fellow of the Westar Instituteen. Hänet tunnetaan varsinkin Apostolien tekoja koskevista tutkimuksistaan.
Pervo syntyi Lakewoodissa Ohiossa Ivan Pervon ja Elizabeth Klinen pojaksi. Hän avioitui Karen E. Morelandin kanssa 2. huhtikuuta 1967.
Vuonna 1964 Pervo valmistui Concordia Senior Collegesta Fort Waynessa. Hän valmistui teologian kandidaatiksi Episcopal Divinity Schoolista Massachuttesissa Cambridgessa ja teologian tohtoriksi Harvardin yliopistosta 1979. Vuonna 1987 julkaistiin Pervon väitöskirjan uudistettu versio nimellä Profit with Delight: The Literary Genre of the Acts of the Apostles.
Pervo opetti Seabury-Western Theological Seminaryssä 1975–1999 ja professorina Minnesotan yliopistossa 1999–2001.
Vuonna 2001 hänen maineensa kärsi, kun hän sai tuomion lapsipornon hallussapidosta.
Argeș (piirikunta)
Argeș on piirikunta Romanian Valakiassa. Piirikunnan pääkaupunki on Pitești. Sen pinta-ala on 6 826 km² ja siellä on noin 604 058 asukasta (vuonna 2014).
Richard Pervo
Episkopaalinen pappi hän oli vuoteen 2003 asti. Mohr Siebeck julkaisi hänen kuolemansa jälkeen loppuvuodesta 2017 juhlakirjan tunnustuksena hänen oppineisuudestaan.
Argeș (piirikunta)
Maantiede
Piirikunnan pinta-ala on yhteensä 6 862 km². Alueella virtaavat Argeș-, Vedea- ja Teleormanjoet.
Argeșin piirikunta rajautuu idässä Dâmbovițan piirikuntaan, lännessä Vâlcean ja Oltin piirikuntiin, pohjoisessa Sibiun ja Brașovin piirikuntiin sekä etelässä Teleormanin piirikuntaan.
Väestö
Vuoden 2011 väestönlaskennassa piirikunnassa oli 591 353 asukasta ja sen väestötiheys oli 86 asukasta neliökilometrillä. Piirikunnan asukkaista romanialaisia on 97 %, romaneja ja muita 3 %.
Ajou-yliopisto
Ajou-yliopisto on yksityinen, vuonna 1973 perustettu yliopisto, joka toimii Etelä-Korean Suwonissa, noin 30 kilometriä Soulin eteläpuolella.
Virtual Bart
The Simpsons: Virtual Bart on Acclaim Entertainmentin julkaisema toimintapeli. Peli on julkaistu SNES ja Sega Mega Drive konsoleille vuonna.
Ajou-yliopisto
Yliopistolla opiskelee lähes 14 000 ihmistä (1.4.2018). Heistä 9 700 suoritti alempaa korkeakoulututkintoa, 3 700 maisteri- ja 500 tohtoritason tutkintoa (osa oli integroidun jatkotutkinnon suorittajia).
Virtual Bart
Peli on Simpsonit-sarjaan perustuva.
Pelin juoni
Bart Simpson joutuu koulunsa tiedemessuilla virtuaalitodellisuuteen ja hänen täytyy läpäistä tasoja paetakseen sieltä. Hän esimerkiksi muuttuu siaksi, liukuu alas vesiliukumäkeä, heittää tomaatteja oppilaita päin koulun leikkikentällä, ajaa moottoripyörää, muuttuu dinosaurukseksi ja tuhoaa luolamiehiä sekä "flengaa" puissa.
Ajou-yliopisto
thumb|650px|center|Ilmakuva yliopiston kampusalueesta.
Haskovo
Haskovo on kaupunki Etelä-Bulgariassa ja samannimisen alueen pääkaupunki. Kaupungin asukasluku oli 75 641 henkeä joulukuussa 2011.
Historia
Haskovossa on ollut asutusta jo seitsemän tuhatta vuotta sitten. Paikalle perustettiin linnoitus 800-luvulla. Haskovo juhli 1000-vuotisjuhliaan vuonna 1985.
Kaupungin nähtävyyksiä ovat muun muassa 32 metriä korkea monumentti Neitsyt Mariasta.
TNS
TNS tarkoittaa seuraavia asioita:
Hyökkäämättömyyssopimus
Hyökkäämättömyyssopimus on sopimus kahden tai useamman valtion välillä, jossa luvataan välttää sotaa tai aseistettua konfliktia maiden välillä ja ratkaista erimielisyydet rauhanomaisilla neuvotteluilla.
Hyökkäämättömyyssopimus oli suosittu diplomatian muoto 1920- ja 1930-luvuilla, mutta on menettänyt suosiotaan toisesta maailmansodasta alkaeen. Tunnetuin hyökkäämättömyyssopimus on Saksan ja Neuvostoliiton välillä vuonna 1939 solmittu Molotov–Ribbentrop-sopimus, joka kesti kunnes Saksa hyökkäsi Neuvostoliittoon 22. kesäkuuta 1941.
Podberezje (Novgorodin piiri)
Podberezje on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Moskovan ja Pietarin välisen M10-valtatien varrella 15 kilometriä Novgorodista pohjoiseen. Kylässä on 2 900 ja kunnassa 3 800 asukasta (vuonna 2009).
Suomen Merihistoriallinen yhdistys
Suomen Merihistoriallinen yhdistys on suomalainen yhdistys, joka edistää muiden merihistoriasta kiinnostuneiden yhteisöjen ja yksityisten henkilöiden harrastustoimintaa ja tietämystä. Sen kiinnostusalojen piiriin kuuluvat Suomen merihistorian ja meriarkeologian tutkimus, merimuseotoiminta sekä merellisten elinkeinojen perinteen keruu ja tallentaminen. Vuonna 1963 perustettu yhdistys kuuluu Suomen Tieteellisten seurain valtuuskuntaan.
Podberezje (Novgorodin piiri)
Podberezjen kunnan pinta-ala on 255,9 neliökilometriä. Se rajoittuu idässä Novgorodin piirin Savinon, etelässä Tšetšulinon ja Trubitšinon sekä lännessä Tjosovo-Netylskin kuntiin ja pohjoisessa Tšudovon piiriin. Pinta-alasta 72,9 % on metsää ja 18,6 % maatalousmaata. Länsirajalla virtaa Olhavajoki, johon laskevat Pitba ja Polist.
Suomen Merihistoriallinen yhdistys
Yhdistykseen kuuluu noin 230 jäsentä.
Podberezje (Novgorodin piiri)
Keskuskylän lisäksi kuntaan kuuluvat Jamnon, Mjasnoi Borin, Mostovikovin, Nekohovon, Plotišnon, Teremetsin, Tjutitsyn, Veškin, Zaharjinon kylät sekä Podberezjen asemanseutu.
M10-valtatien lisäksi kunnan kautta kulkee Novgorodin ja Tšudovon välinen rautatie (Bodberezjen ja Mjasnoi Borin asemat). Seudun pääelinkeino on maatalous. Sen lisäksi kunnassa on puunjalostus-, elintarvike- ja rakennustarviketeollisuutta.
Podberezjessa on lastentarha, keskikoulu, lasten musiikkikoulu, kulttuuritalo, kirjasto ja poliklinikka. Nähtävyyksiin kuuluvat muinaiset asuinpaikat, Sergei Rahmaninovin kartano Zaharjinossa, Zaharjinon kirkko sekä toisen maailmansodan muistomerkit.
En koskaan
En koskaan on vuonna 1996 julkaistu 20 suosikkia -sarjaan kuuluva Kristina Hautalan kokoelmalevy.
Arvaaliveljet
Arvaaliveljet olivat ryhmä pappeja antiikin Roomassa, jotka uhrasivat vuosittain jumalille keisarin ja hänen perheensä terveyden (salus augusta) puolesta. Samalla turvattiin hyvä sato ja koko valtakunnan hyvinvointi. Perinne alkoi keisari Augustuksen aikana.
Arvaaliveljet vannoivat ”III Non(as) Ian(uarias)” -valan keisariperheen hyvinvoinnin puolesta.
Arvaaliveljet ovat Rooman salaperäisimpiä uskonnollisia organisaatiosta, sillä nykyisin heidän toiminnastaan tiedetään hyvin vähän, tiedot ovat etupäässä veljien lehdosta löytyneestä epigraafisesta actasta, kivitauluille kirjoitetuista kuvauksista rituaaleista, valoista ja uhreista. Roomalaisten legendan mukaan Romulus oli mukana perustamassa arvaaliveljiä.
Aleksei Konstantinovitš Tolstoi
thumb|right|Aleksei Konstantinovitš Tolstoi, [[Karl Brjullov 1836]]
Herjaus
Herjaus oli vuoden 1889 Suomen rikoslaissa määritelty kunnianloukkaus. Nykyisin voimassa olevassa rikoslaissa herjausta ei enää tunneta, vaan sen ovat korvanneet kunnianloukkauksesta annetut säännökset. Herjaus poistui rikoslaista vuonna 2000. Herjaus oli vakavampi rikos kuin solvaus, koska sen rangaistusasteikko oli solvausta ankarampi.
Aleksei Konstantinovitš Tolstoi
Aleksei Konstantinovitš Tolstoi ; (5. syyskuuta (J: 24. elokuuta) 1817 Pietari, Venäjän keisarikunta – 10. lokakuuta (J: 28. syyskuuta) 1875 Krasni Rogin maatila, Tšernihivin kuvernementti, Venäjän keisarikunta) oli venäläinen kirjailija ja kirjailija Leo Tolstoin pikkuserkku.
Arvaaliveljet
Arvaaliveljien kerrotaan olleen alusta asti kiinteässä yhteydessä sabiinien heimojen kanssa. Heidän keskeinen jumalattarensa oli Dea Dia. He kokoontuivat Forum Romanumilla Regian talossa.
Tärkein rituaali oli toukokuussa (ambarvalia), ja siihen kuului veljeskunnan vanha kulttilaulu (carmen Arvale), uhraus Dea Dialle ja juhla-ateria. Rituaaleissa oli avustajina lapsia, joista on runsaasti mainintoja piirtokirjoitusmateriaalissa. Avustajina Juni-kuun rituaalissa oli kerrallaan neljä korkea-arvoisiin sukuihin kuulunutta poikaa, joiden nimiäkin antiikin lähdemateriaalissa mainitaan.
Herjaus
Herjauksen tunnusmerkistö vanhassa laissa
Säännökset herjauksesta sellaisina, kuin ne olivat vuoden 1889 rikoslain 27 luvussa ennen kuin luku kumottiin.
Aleksei Konstantinovitš Tolstoi
Suku ja koulutus, virka-ura
Aleksei K. Tolstoi syntyi aatelissukuun. Hänen isänsä oli valtionpankin neuvonantaja kreivi Konstantin Petrovitš Tolstoi (1780-1870). Konstantin Tolstoi solmi toisen avioliiton 13. marraskuuta 1816 Anna Aleksejevna Perovskajan (1796-1857), kreivi Aleksei Kirillovitš Razumovskin ja porvarissyntyisen Maria Mihailovna Sobolevskaja Denisjevan aviottoman tyttären kanssa. Kreivitär Anna Tolstaja erosi miehestään tuntemattomista syistä lokakuussa 1817 ja lähti puolitoista kuukautta vanhan poikansa Aleksei kanssa omalle Blistovin perintötilalleen Krolevetsin alueelle Tšernihivin kuvernementissä ja asui sen jälkeen veljensä Aleksei Perovskin omistamassa Krasni Rogissa, jossa Aleksei vietti lapsuutensa. Isänsä sijasta hänet kasvatti äidinpuoleinen setä, kirjailija ja akateemikko Aleksei Perovski, salanimeltään Anton Pogorelskí, joka kirjoitti vuonna 1829 veljenpojalleen sadun "Musta kana" Aljosha-nimisen pojan seikkailuista.
Herjaus
Nykyinen laki
Nykyisessä rikoslaissa rikosnimikkeet ovat kunnianloukkaus ja törkeä kunnianloukkaus, jotka on määritelty herjauksesta poikkeavalla tavalla.
Aleksei Konstantinovitš Tolstoi
Suku ja koulutus, virka-ura
Toinen kuuluisa kirjailija Tolstoin perheessä, Leo Nikolajevitš Tolstoi oli Aleksein pikkuserkku. Aleksei vietti varhaislapsuutensa setänsä tilalla Pogoreltsin kylässä Sosnitskin alueella Tšernihivin kuvernementissä ja puhui jo kuusivuotiaana kotiopettajiensa ansiosta sujuvaa ranskaa, saksaa ja englantia sekä myöhemmin myös italiaa. Vuonna 1827 hän tapasi Goethen Weimarissa ollessaan Saksassa ulkomaanmatkalla äitinsä ja setänsä kanssa. Aleksei K. Tolstoi loi suhteet keisarilliseen perheeseen jo varhain. Hän tutustui tulevaan Aleksanteri II:een lomaillessaan perheensä kanssa Italiassa vuonna 1831, jossa silloinen tsarevitš eli kruununperijä oli oman perheensä kanssa. Vasili Žukovskin suosituksesta Alekseista tuli tsarevitšin pelitoveri ja he viettivät aikaa myöhemmin yhdessä kesällä 1838 Comojärvellä. Miesten välinen ystävyys säilyi koko heidän elinikänsä. pienoiskuva|Kirjailijan äiti Anna Aleksejevna Perovskaja Tolstaja 1827, Moritz Daffinger (1790–1849) Aleksei K. Tolstoin virka-ura oli varsin tavanomainen ja ylennykset seurasivat toisiaan säädetyssä järjestyksessä. Vaikka hän oli aatelinen, hän aloitti aivan alimmalta tasolta 14-portaista arvo- eli rankijärjestelmää. Aleksei Tolstoi valmistui Moskovan yliopistosta vuonna 1836 aineyhdistelmällä useista kielistä, kirjallisuudesta, historiasta ja tilastoinnista, joka pätevöitti hänet ensimmäisen luokan virkamiehen tehtäviin. Vuonna 1834 hän ilmoittautui harjoittelijaksi ulkoministeriön Moskovan pääarkistoon. Vuonna 1837 hänet siirrettiin Pietariin talous- ja kirjanpito-osastolle kollegireistraattoriksi. Vuodesta 1837 lähtien hän oli palveluksessa Venäjän edustustossa Frankfurt am Mainissa. Vuonna 1839 hänet ylennettiin kuvernementinsihteeriksi. Vuonna 1840 hänelle myönnettiin kollegisihteerin arvonimi ja vuonna 1842 hänet ylennettiin nimineuvokseksi. Vuonna 1843 hän nousi suoraan neljä arvoluokkaa ylemmäksi, kun hänelle myönnettiin kamarijunkkarin arvonimi. Vuonna 1846 hän sai hovineuvoksen arvon ja 1849 hänet siirrettiin "nuoremmaksi virkamieheksi" Hänen Keisarillisen Majesteettinsa oman kansliakunnan II haaratoimistoon, joka valvoi lakien noudattamista. pienoiskuva|Aleksei Tolstoi sotilaspuvussa, 1855 Tolstoi vietti suurimman osan elämästään keisarillisessa hovissa, ja hänen virka-uransa huipentui ensin vuonna 1851 seremoniamestarin arvoisena hovivirkailijana (ven. Церемониймейстер) ja vuodesta 1861 lähtien virkanimikkeellä hovijahtimestari. Hän jätti virka-uran todellisen valtioneuvoksen arvonimen saaneena.
Vuonna 1855 Tolstoi osallistui Krimin sotaan. Hän lähes menehtyi lavantautiin Odessassa eikä osallistunut taisteluihin. Hänet ylennettin everstiksi ja nimitettiin sivuadjutantiksI avustamaan Aleksanteri II:n kruunajaisissa. pienoiskuva|Sofia Bahmeteva, 1850-luku
Yksityiselämä
Vuonna 1851 Tolstoi rakastui henkivartiokaartin husaarirytkmentin kapteenin vaimoon Sofia Andrejevna os. Bahmeteva Milleriin (1827-1892), jonka hän oli tavannut Ivan Turgenevin kanssa naamiaissa Bolšoi-teatterissa. Kun Sofia otti naamion pois kasvoiltaan, Turgenev oli erittäin pettynyt: "kasvot kuin tšuhna sotilaalla, mutta hame päällä ...". Seuranneen keskustelutukion aikana sitävastoin Tolstoi kiinnostui naisesta. Sofia oli erittäin kielitaitoinen (osasi 14 kieltä) ja oli perillä sekä kotimaisesta kirjallisuudesta että viimeisimmistä eurooppalaisista uutuuksista. Hänellä oli vuonna 1848 syntynyt avioton tytär suhteesta ruhtinas Grigori Nikolajevitš Vjazemskin kanssa. Sofian veli oli kuollut kaksintaistelussa avioliittolupauksensa pettänyttä ruhtinasta vastaan. Tolstoin ja Bahmetevan avioliitto rekisteröitiin virallisesti vasta 12 vuotta myöhemmin vuonna 1863, koska Sofia Andrejevnan aviomies ei antanut avioeroa, vaikka he elivät jo erillään, ja Tolstoin äiti Anna Aleksejevna Perovskaja Tolstaja kohteli Sofiaa epäystävällisesti.
Suomennetut teokset
Suomennoksia on julkaistu myös antologioissa:
Arvaaliveljet
Keisari Augustus nojautui jälleen heidän tukeensa ja on jopa saattanut olla perustaja. Tutkijat ovat kuitenkin erimielisiä, siitä olisiko veljeskunta syntynyt jopa jo tasavallan tai sitä edeltävinä aikoina. . Myös Marcus Aurelius ja Elagabalus tekivät yhteistyötä arvaaliveljien kanssa. Kokonaan veljeskunta katosi vuoteen 400 mennessä.
Veljien juhlakalenteri on Acta fratrum arvalium.
Taryn Manning
thumb|Taryn Manning vuonna 2014. Taryn Manning (s. 6. marraskuuta 1978 Falls Church, Virginia, Yhdysvallat) on yhdysvaltalainen näyttelijä sekä Boomkatin laulaja ja lauluntekijä.
Nuoruus
Manningin vanhemmat erosivat vuonna 1981, ja hänen äitinsä Sharyn teki kahta työtä elättääkseen Tarynin ja tämän isoveljen Kellinin. Taryn kasvoi Tucsonissa Arizonassa, jonne hänen äitinsä muutti eron jälkeen ja myöhemmin Los Alamitosissa Kaliforniassa, jossa Taryn kävi Orange County High School of Artsia. Manning aloitti tanssin harrastamisen kaksitoistavuotiaana ja voitti useita kilpailuja, kuten Arizonan osavaltion mestaruuden karatessa.
Ura
Manning on näytellyt useissa suuren luokan elokuvissa, kuten esimerkiksi 8 Milessa. Tunnetuin hän on kuitenkin Crossroads – tienristeyksessä -elokuvasta, jossa yhtä pääosaa esitti poplaulaja Britney Spears. Vuonna 2007 Manning näytteli elokuvassa Jack and Jill vs. the World Freddie Prinze Jr.:n kanssa. Hän on myös tehnyt tv-esiintymisiä esimerkiksi sarjoissa C.S.I. Miami, Havaiji 5-0 ja Orange Is the New Black.
Kidusjalkaiset
Kidusjalkaiset (Branchiopoda) ovat alkeellisten, yleensä katkarapuja muistuttavien, makean veden äyriäisten luokka. Maailmanlaajuisesti tunnetaan yli 900 lajia. Muutamat ovat tunnettuja, kuten Artemia (jota myydään akvaarioihin meriapinan nimellä) sekä Daphnia, jota myös pidetään akvaarioissa muiden eläinten ruokana tai lemmikkinä itsessään. Vesikirput (Cladocera) kuuluvat kidusjalkaisiin. Branchiopodaa ei pidä sekoittaa Brachiopodaan, lonkerojalkaisten pääjaksoon.
Aiemmin käytettiin kuorikidusjalkaisten lahkoa Conchostraca, mutta siitä on uuden tiedon valossa luovuttu.
Elintavat
Vaikka muutamat lajit ovatkin sopeutuneet merielämään, elävät kidusjalkaiset yleensä ottaen makeassa vedessä. Kidusjalkaisten fossiileita tunnetaan devonikaudelta asti. Vanhin tunnettu laji on 500 miljoonaa vuotta vanha fossiili Rehbachiella kinnekullensis. Yleensä kidusjalkaisilla on vatsan puolella ura, jonka läpi se kuljettaa vettä erikoistumattomilla jaloillaan hengittääkseen ja kerätäkseen ruokaa. Tämän ajatellaan olevan vanha, erittäin alkuperäinen elintapa äyriäisten keskuudessa.
Kidusjalkaiset luultavasti kehittyivät meressä, mutta vain makeaan veteen siirtyneet lajit säilyivät. Se, että ne ovat erikoistuneet elämään tilapäisissä lammissa ja lätäköissä sekä ympäristöissä, jotka ovat muille eläimille kelpaamattomia, kuten suolajärvissä, viittaa siihen, että kidusjalkaiset ovat ehkä hakeutuneet näihin ympäristöihin, koska eivät ole pystyneet kilpailemaan muiden eläinten kanssa alkuperäisissä elinympäristöissään. Tämä johti lyhyisiin sukupolviin ja pieneen kokoon.
Ukkohalla
Ukkohalla on hiihtokeskus Hyrynsalmen kunnassa Kainuussa. Se sijaitsee noin 14 kilometriä länteen Hyrynsalmen keskustaajamasta pohjoiseen Kajaanista. Paljakan rinteille on matkaa noin 13 kilometriä. Laskettelukeskus sijaitsee Pienen Tuomivaaran luoteisrinteillä Syväjärven eteläpuolella. Rinteiden suurin korkeusero on noin 170 metriä. Rinteitä on kaikkiaan neljätoista, hissejä kuusi ja pisimmän rinteen pituus on 1 400 metriä.
Ukkohallassa voi ratsastaa Seijan ratsutallilla niin maastossa kuin valaistulla kentällä.
Kidusjalkaiset
Elintavat
Suurten kidusjalkaisten ajatellaan olevan primitiivisimpiä ja monet niistä eivät kykene elämään vesissä, joissa on kaloja tai muita kehittyneempiä petoja, sillä ne ovat liian hitaita ja haavoittuvaisia. Jotkut lajit ovat kehittäneet keinoja selvitä petojen ympäröimänäkin.
Ukkohalla
Hallan Saagassa on 5 saunaa, pieni lastenallas, pore-/vesihieronta-/uima-allas ja höyrybanja. Ukkohallaan avattiin kesällä 2008 Suomen ensimmäinen ja maailman pohjoisin wakeboarding-keskus.
Kidusjalkaiset
Elintavat
Pienet kidusjalkaiset, lähinnä vesikirput, ovat kehittyneet zooplanktoniksi, eivätkä kalojen täyttämät vedet ole niille ongelma. Niiden puolustuskeino on valtaisa lukumäärä ja nopea lisääntyminen.
Ukkohalla
Ukkohallasta on valmistettu pienoismalli, joka sijaitsee Hallan Saagassa. Pienoismallin on valmistanut Vaihtoehtona työ -projekti.
Kidusjalkaiset
Elintavat
Leptodora, pieni kidusjalkainen, käyttää läpinäkyvää ruumistaan suojakeinona. Se on niin läpinäkyvä että sen varjon sanotaan olevan helpommin havaittavissa kuin itse eläimen.
Puolan asevoimat
Puolan asevoimat muodostui alun perin varhain 1800-luvulla Puolassa toimineista joukko-osastoista. Itsenäisen Puolan tasavallan ensimmäiset joukot perustuivat Polska Siła Zbrojnaan, joka perustettiin puolalaisten saamiseksi taisteluun Venäjän keisarikuntaa vastaan.
Kidusjalkaiset
Elintavat
Kuorikidusjalkaisilla on simpukankuorta muistuttava kuori ja ne ovat usein pohjamutaan kaivautuneena tilapäisissä lammikoissa. Ne ovat niin hyvin sopeutuneita tähän elämäntapaan, että ne voivat saavuttaa aikuisuuden muutamassa päivässä sopivissa olosuhteissa. Ne pystyvät lisääntymään sekä sukupuolisesti, hermafrodiittisesti että partenogeneettisesti.
Puolan asevoimat
Historia
pienoiskuva|vasen|Asevoimien upseereita [[Puolan toinen tasavalta|toisen tasavallan aikana.]] Ensimmäisen maailmansodan aikana puolalaiset legioonat muodostettiin Galiciassa eli Itävallan hallinnoimassa Puolan eteläosassa. Keskusvallat lakkauttivat joukot, kun kävi selväksi etteivät ne kyenneet takaamaan Puolan itsenäisyyttä sodan jälkeen. Puolan legioonan 2. prikaatin komentaja kenraali Jósef Haller vaihtoi puolta vuoden 1917 lopulla ja siirtyi Murmanskin kautta Ranskaan, jossa hänen joukkonsa muodostivat osan sinisestä armeijasta. Armeijaan liittyi runsaasti puolalaista syntyperää olevia miehiä Yhdysvalloista. Armeija taisteli urheasti Ranskan rintamalla 1917–1918.
Asevoimat luotiin ensimmäisen maailmansodan päätyttyä ja Puolan itsenäistyttyä 1918 kolmesta erillisestä Venäjän, Itävalta-Unkarin ja Preussin armeijan osastosta ja se varustettiin ensimmäisen maailmansodan ylijäämäkalustolla. Se taisteli Venäjän bolševikkeja vastaan 1918–1920, jolloin sen vahvuus kasvoi lähes 800 000 mieheen. Vahvuus kuitenkin laski rauhan tultua.
Puola hävisi syyskuun 1939 Saksan hyökkäyksen jälkeen. Pieni määrä puolalaisia joukkoja taisteli toisen maailmansodan aikana liittoutuneiden puolella ja partisaaneina. Toisen maailmansodan jälkeen Puolan asevoimat järjestettiin Varsovan liiton komentorakenteen mukaan ja 1990-luvulla Naton mukaiseksi. Puola on ollut sotilasliitto Naton jäsenvaltio vuodesta 1999.
Puola osallistui vuoden 2003 Irakin sotaan 2 500 miehellä. Vuonna 2006 sillä oli Irakissa 1 700 miestä ja Afganistanissa 1 000. YK:n rauhanturvatehtäviin Puola on osallistunut Kosovossa, Libanonissa, Golanilla, Balkanilla, Albaniassa ja Kongossa.
Kokoonpano
pienoiskuva|oikea|Puolalaisjoukkoja Irakin sodan aikana 2003 Puolan asevoimissa palvelee noin 120 000 vakinaiseen väkeen kuuluvaa ja sen lisäksi 515 000 reserviläistä. Asevoimat on jaettu 2014 neljään puolustushaaraan:
Nämä on alistettu puolustusministeriölle. Yleinen asevelvollisuusaika on yhdeksän kuukautta.
Kalusto
Pääosa Puolan kalustosta on neuvostovalmisteista tai kotimaisia kopioita (kuten PT-91 Twardy), mutta siihen kuuluu myös saksalaista ja yhdysvaltalaista kalustoa.
Hauterive (Fribourg)
Hauterive on kunta Keski-Sveitsissä Fribourgin kantonissa. Siellä on vajaat 3 000 asukasta.
Sijainti
Hauterive sijaitsee Sarine- ja Glânejokien laaksossa kumpuilevassa Mittellandissa Fribourgin kaupungista viitisen kilometriä lounaaseen. Kunnan pohjoinen rajanaapuri on Villars-sur-Glânen kaupunki.
Historiaa
Hauteriven kunta perustettiin vuonna 2001, kun Ecuvillens ja Posieux yhdistyivät.
Hauteriven luostari on perustettu 1100-luvulla.
Liikenne
Moottoritie A12 Bernistä Veveyhin kulkee kunnan poikki.
Requiem – Mezzo Forte
Albumi julkaistiin Yhdysvalloissa 3. huhtikuuta 2007. Euroopassa se julkaistiin 27. huhtikuuta 2007 bonus-CD:n sisältävänä rajoitettuna digipak-painoksena.
Kappale ”Midnight’s Hymn” on uudelleensovitettu versio Sombre Romantic -albumin kappaleesta ”Drink the Midnight Hymn”.
Kappaleet
Kappaleet ovat kirjoittaneet ja säveltäneet Rowan London ja Samantha Escarbe.
Steffisburg
Steffisburg on kaupunki Keski-Sveitsissä Bernin kantonissa. Siellä on noin 16 000 asukasta.
Sijainti
Steffisburg sijaitsee Aaren itärannalla ja Thunin pohjoispuolella muodostaen yhtenäisen taajama-alueen Thunin kanssa.
Liikenne
Moottoritie A6 ohittaa Steffisburgin länsipuolitse. SBB:n rautatie Thunista Konolfingeniin kulkee Steffisburgin poikki.
Podberezje
Podberezje voi tarkoittaa seuraavia asioita:
Iberia
Iberia voi viitata seuraaviin:
Iberia (lentoyhtiö)
Iberia Líneas Aéreas de España S. A. on espanjalainen lentoyhtiö. Yhtiön pääkonttori on Madridissa, ja sen päätukikohtana toimii kaupungissa sijaitseva Barajasin lentoasema.
27. kesäkuuta 1927 perustettu Iberia on yksi maailman vanhimmista lentoyhtiöistä. Vuonna 1946 siitä tuli ensimmäinen eurooppalainen lentoyhtiö, joka aloitti reittilennot Etelä-Amerikkaan. Nykyään Iberia lentää 120 kohteeseen 40 maassa.
Iberia yksityistettiin ja listattiin Madridin pörssiin 3. huhtikuuta 2001. Seuraavasta vuodesta lähtien yhtiö on kuulunut Madridin pörssin IBEX-35-indeksiin.
Iberia ja British Airways yhdistyivät tammikuussa 2011 ja muodostivat uuden holdingyhtiön, International Airlines Groupin, joka omistaa molempien yhtiöiden osakekannan. Iberian osakkeenomistajat saivat uudesta yhtiöstä 44 prosentin ja British Airwaysin osakkeenomistajat 56 prosentin osuuden. Kumpikin lentoyhtiö jatkaa toimintaansa omalla nimellään ja tunnuksillaan.
Iberian suurimmat osakkeenomistajat olivat 31. joulukuuta 2009:
Nykyinen laivasto
Lokakuussa 2022 Iberian laivasto koostuu seuraavista konetyypeistä. Laivaston keski-ikä on 8,9 vuotta.
Montrealin maailmannäyttely
thumb|330px|Näyttelyalueen kartta. Montrealin maailmannäyttely (myös Expo 67) oli Montrealissa Kanadassa 27. huhtikuuta – 29. lokakuuta 1967 järjestetty maailmannäyttely. Näyttelyyn, jonka teemana oli ”Ihminen ja hänen maailmansa”, osallistui 62 valtiota näytteileasettajina ja yli 50 miljoonaa vierailijaa. Näyttely järjestettiin Kanadan satavuotisjuhlavuotena ja siitä muodostui juhlavuoden päätapahtuma. Maailmannäyttelyä on pidetty hyvin onnistuneena tapahtumana.
Näyttelyalue sijaitsi Montrealin keskustan eteläpuolella vanhalla satama-alueella (Cité du Havre) sekä Saint Lawrence -joen Sainte-Hélènen ja Notre-Damen saarilla, joista jälkimmäinen luotiin maailmannäyttelyn lähistöltä ruopatusta ja muualta kuorma-autoilla kuljetetusta täyttömaasta.
Suomi ei osallistunut näyttelyyn omalla paviljongillaan, vaan oli osallisena yhteispohjoismaisessa paviljongissa, jonka teemana oli ihmisten yhtenäisyys. Suomesta näyttelyyn vietiin muun muassa Paavo Nurmen patsas. Menestystä saavutti muun muassa keraamikko Birger Kaipiainen, joka sai maailmannäyttelystä Grand Prix -palkinnon Orvokkimeri-teoksellaan.
Jotain pysyvää
Jotain pysyvää on suomalaisen laulaja-lauluntekijä Esa Elorannan kolmas albumi sooloartistina. Se julkaistiin vuonna 1998.
Kappaleet
Sävellykset ja sanoitukset: Esa Eloranta, paitsi 4. Esa Eloranta ja Aki Louhela.
Kirjoviuhkapyrstö
Kirjoviuhkapyrstö (Nothobranchius guentheri) on hammaskarppikaloihin kuuluva afrikkalainen kausikala.
Koko ja ulkonäkö
Kirjoviuhkapyrstö kasvaa noin 5 cm pitkäksi. Sen etuosa on kellanvihreä, pyrstöpuoli punertava.
Käyttäytyminen ja lisääntyminen
Kirjoviuhkapyrstöt ovat kausikaloja, joiden hedelmöittyneet munat kuivuvat ennen kuoriutumistaan. Ne ovat sopeutuneet elämään lammikoissa, jotka kuivuvat kuivan kauden aikana.
Akvaarioharrastajat järjestävät keinotekoisen kuivan kauden keräämällä mätiä akvaarion pohjalle levitettyyn turpeeseen ja kuivattamalla tämän sitten huoneenlämmössä 3–4 kuukautta. Sen jälkeen voi simuloida sadekautta laittamalla turpeen munineen veteen, ja munat kuoriutuvat.
Vesiolot ja ravinto
Kirjoviuhkapyrstöt viihtyvät kovassa vedessä, johon voi lisätä hiukan merisuolaa.
Jehkin Iivana
Hän oli Pedri Shemeikan serkku ja Jehki Shemeikan poika, jonka mukaan häntä kutsuttiin Jehkin Iivanaksi. Hän esitti laulujaan useille runonkerääjille, muun muassa vuonna 1884 Kaarle Krohnille ja Hjalmar Basilierille ja vuonna 1888 Oskar Relanderille ja Axel August Boreniukselle. Hän esiintyi vuonna 1896 Sortavalan laulujuhlilla, vuonna 1900 Helsingin laulujuhlilla sekä vuonna 1906 jälleen Sortavalan laulujuhlilla. Tämän lisäksi hän esiintyi myös ainakin Turussa ja Kuopiossa maatalousnäyttelyssä kesällä 1906 sekä Tampereella 1907, jossa hän avasi Vienan-Karjalaisten Liiton kokouksen kanteleensoitollaan. Hän ei kuitenkaan tehnyt oma-aloitteisia laulumatkoja monen muun runonlaulajan tavoin vaan lähti ainoastaan kutsusta. Vuonna 1911 hän kuitenkin taipui matkaamaan yhdessä toisen runonlaulajan Iivana Onoilan kanssa esiintymään Helsinkiin, vaikkei häntä ollut erikseen kutsuttu. Tällä matkalla hän kuitenkin sairastui ja kuoli. Hänet vietiin haudattavaksi kotikylänsä Muuannon kalmistoon.
Albanyn piirikunta (New York)
thumb|right|200px|Albanyn piirikunnan sijainti New Yorkin osavaltiossa Albanyn piirikunta on Yhdysvaltojen New Yorkin osavaltiossa sijaitseva piirikunta. Piirikunnan hallinnollinen keskus on Albany, joka on samalla New Yorkin osavaltion pääkaupunki. Piirikunnassa asui vuoden 2010 väestönlaskennassa 304 204 ihmistä.
Maantiede
United States Census Bureaun mukaan piirikunnan pinta-ala on 1 381 km², josta 1 356 km² on maata ja 25 km² (1,83 %) on vettä. Piirikunta sijaitsee New Yorkin osavaltion itäisessä keskiosassa käsittäen alueen etelään ja länteen Mohawk- ja Hudson-jokien yhtymäkohdasta. Itärajana on Hudson-joki ja osa pohjoisrajaa Mohawk-joki.
Pinnanmuodot vaihtelevat Hudson- ja Mohawk-jokien seudun tasaisesta lounaisosien vuoristoiseen, missä alkaa Catskills-vuoristo. Korkein kohta on 658 metriä merenpinnasta, alhaisin hieman merenpinnan yläpuolella Hudson-joen varrella.
Synnøve Solemdal
Synnøve Solemdal (s. 15. toukokuuta 1989) on uransa huhtikuussa 2020 lopettanut norjalainen ampumahiihtäjä.
BLISS (ohjelmointikieli)
BLISS (Basic Language for Implementation of System Software) on Carnegie Mellon -yliopistossa vuonna 1969 kehitetty järjestelmäohjelmointikieli, alun perin PDP-10-tietokoneelle.
Synnøve Solemdal
Solemdal kuului sekaviestin maailmanmestaruuden voittaneeseen Norjan joukkueeseen Ruhpoldingissa 2012. Lisäksi hän sai naisten viestissä pronssia. Nové Městossa 2013 hän voitti MM-kultaa sekä naisten viestissä että sekaviestissä. Hanty-Mansijskissa 2011 Norjan viestijoukkue sijoittui viidenneksi ja Kontiolahdella 2015 neljänneksi. Oslon MM-kilpailuissa 2016 hän hiihti avausosuuden naisten viestin voittaneessa Norjan joukkueessa. Pyeongchangin olympialaisissa 2018 Norja oli naisten viestissä neljäs. Östersundin MM-kilpailuissa 2019 ja Anterselvan MM-kilpailuissa 2020 hän hiihti avausosuuden kultaa voittaneessa Norjan viestijoukkueessa. Henkilökohtaisilla matkoilla hän on sijoittunut MM-kilpailuissa parhaimmillaan 16:nneksi Nové Měston yhteislähtökilpailussa.
BLISS (ohjelmointikieli)
Se on proseduraalinen, lohkorakenteinen ja tyypitön kieli, jossa pääpaino on evaluoitavilla lausekkeilla, ei niinkään lauseilla.
Synnøve Solemdal
Nuorten MM-kilpailuissa Solemdal sai viestissä hopeaa 2008 ja 2010 sekä pikakilpailussa ja takaa-ajossa pronssia 2010. Euroopan-mestaruuskilpailuissa hän voitti nuorten sarjassa kultaa takaa-ajossa Otepäässä 2010, sai normaalimatkalla hopeaa 2009 ja pikakilpailussa pronssia 2010.
BLISS (ohjelmointikieli)
Digital Equipment Corporation otti kielen käyttöön VAX-tietokoneille VMS:n kehityksessä ja myöhemmin laajensi kieltä Alpha-suorittimilleen. C-kielen myötä sen suosio on hiipunut käytännössä olemattomiin.
Synnøve Solemdal
Maailmancupissa Solemdal on voittanut Hochfilzenin takaa-ajokilpailun kausilla 2012–2013 ja 2013–2014. Solemdal sijoittui kaudella 2013-2014 myös kolmanneksi Oberhofin takaa-ajokilpailussa sekä toiseksi Oberhofin yhteislähtökilpailussa. Kaudella 2017–2018 hän oli toinen Östersundin normaalimatkalla.
BLISS (ohjelmointikieli)
Kielen kääntäjä PDP-11-tietokoneelle on kuvattu kirjassa The Design of an Optimizing Compiler (ISBN 0-444-00158-1).
Iberia (musiikkiteos)
Iberia on Isaac Albénizin säveltämä sarja kappaleita pianolle. Kappaleita on yhteensä kaksitoista ja ne julkaistiin neljässä kirjassa vuosina 1908–1909.
Erlangen
Erlangen on kaupunki Saksan Baijerin osavaltiossa. Siellä on arviolta 108 336 asukasta (vuonna 2015) ja sen pinta-ala on 76,95 neliökilometriä.
Nykypäivänä Erlangenissa näyttelee tärkeää roolia sen yliopisto, saksalaisen monialayrityksen Siemens AG:n lukuisat sivuosastot sekä Fraunhofer-instituutti.
Historia
Ensimmäinen kirjallinen merkintä Erlangenista on vuodelta 1002, jolloin se mainittiin tekstissä nimellä Villa Erlangon. Vuonna 1361 kylä myytiin Pyhän saksalais-roomalaisen keisarikunnan hallitsijalle keisari Kaarle IV:lle. Erlangenin kaupunginoikeudet vahvistettiin vuonna 1398.
Kaupungin yliopisto sai alkunsa, kun Bayreuthin kreivi Friedrich perusti Bayreuthin kaupunkiin yliopiston vuonna 1742. Jo seuraavan vuonna hän siirsi Erlangeniin sen vedoten paikallisten oppilaiden vallankumouksellisuuteen.
Ystävyyskaupungit
Erlangenilla on ystävyyskaupunkitoimintaa seuraavien kaupunkien kanssa:
Lisäksi Erlangenilla on vahvaa yhteistoimintaa Tšekin Chomutovin ja Mostin, Italian Cumianan ja Venzonen sekä Itävallan Umhausenin kanssa.
The New Saints FC
The New Saints Football Club, joka usein tunnetaan nimellä TNS, on Walesin liigassa pelaava jalkapalloseura Llansantffraid-ym-Mechainista Walesista ja vähän matkan päässä Englannin puolella sijaitsevasta Oswestrystä.
Llansantffraid FC
Seura perustettiin vuonna 1959 nimellä Llansantffraid FC noin tuhannen asukkaan Llansantffraid-ym-Mechainin kylän seuraksi. Aluksi joukkue pelasi Montgomeryshire Amateur Football Leaguessa, joka tuolloin oli Walesin neljänneksi korkein sarjataso. Seitsemän kertaa joukkue voitti liigan mestaruuden. Kauden 1989–1990 päätteeksi se nousi Central Wales Leagueen, missä se sijoittui heti ensimmäisen kauden jälkeen toiseksi ja nousi Cymru Allianceen. Nousukiito jatkui nopeana ja kauden 1992–1993 se nousi jo Walesin liigaan ja saavutti myös Welsh Intermediate Cup]]in voiton.
Total Network Solutions
Vuonna 1996 Llansantffraid voitti Walesin cupin ja pääsi tämän myötä pelaamaan Cup-voittajien cupia. Samoihin aikoihin oswestryäinen tietokoneyritys Total Network Solutions maksoi 250 000 puntaa sponsorisopimuksesta, johon sisältyi vaatimus yrityksen nimen esiintymisestä seuran nimessä. Näin syntyi Total Network Solutions Llansantffraid FC. Cup-voittajien cupissa seura pelasi Puolan cupin voittajaa Ruch Chorzowia vastaan kotonaan 1–1-tasapelin, mutta hävisi vieraissa 0–5. Joukkue pelaa kansainväliset ottelunsa tavallisesti Wrexham AFC:n tai Newtown FC:n stadionilla, sillä sen oma stadion ei täytä UEFAn vaatimuksia. Vuonna 2003 se kohtasi Manchester Cityn 72 000 -paikkaisella Millennium Stadiumilla Cardiffissa. Vuonna 1997 seura muutti nimensä muotoon Total Network Solutions FC. Kun aikaisemmin Walesin liigaa hallinnut Barry Town FC kärsi täydellisen taloudellisen romahduksen, jäi TNS ainoaksi täysammattilaisseuraksi Walesin liigassa.
Yhdistyminen Oswestry Townin kanssa
Vuoden 2003 kesällä TNS yhdistyi talousvaikeuksista kärsineen englantilaisen, mutta Walesin sarjoissa pelanneen Oswestry Town FC:n kanssa. Seura säilytti TNS:n nimen, mutta otti vieraspeliasukseen Oswestryn kokotummansinisen asun. Kausi 2003–2004 sujui seuralta huonosti sen sijoituttua liigassa kakkoseksi ja hävittyä cupin loppuottelussa Rhylille. Seuraavalla kaudella se sen sijaan voitti molemmat. Vuonna 2005 TNS kohtasi Mestarien liigan ensimmäisellä karsintakieroksella Liverpoolin ja hävisi molemmat osaottelut 3–0.
The New Saints
Vuoden 2006 alussa British Telecom osti Total Network Solutionsin ja sponsorisopimus lakkasi kauden päätyttyä. Tämän seurauksena seura jäi ilman nimeä. Erilaisia vaihtoehtoja asian suhteen ehdotettiin, muun muassa nimioikeuksia yritettiin myydä eBaylle, mutta lopulta päädyttiin entisen TNS-lyhenteen kirjaimia noudattavaan nimeen The New Saints. Aikaisemmin Llansantffraid oli tunnettu nimellä "The Saints", pyhimykset, ja Oswestryn asukkailla on läheinen suhde Yorkin arkkipiistaan pyhään Oswaldiin. Seuran uudessa vaakunassa lohikäärme edustaa Llansantffraidia ja leijona Oswestryä.
Yhteiskunnallinen yritys -merkki
pienoiskuva|Yhteiskunnallinen Yritys -merkin logo 200 px|Yhteiskunnallinen Yritys -merkin vanha 2021 käytöstä poistunut logo.|alt=Yhteiskunnallinen Yritys -merkin vanha 2021 käytöstä poistunut logo.|pienoiskuva
Yhteiskunnallinen Yritys -merkki on joulukuussa 2011 julkistettu liiketoimintamerkki, joka viestii yrityksistä, joiden ensisijainen tavoite on ratkaista yhteiskunnallisia tai ympäristöongelmia, kantaa yhteiskunnallista vastuuta ja tuottaa yhteiskunnallista hyvää. Yhteiskunnalliset yritykset harjoittavat kestävää pitkän tähtäimen liiketoimintaa ja käyttävät voitostaan vähintään puolet toimintansa kehittämiseen tai lahjoittavat sen määrittämäänsä hyvään tarkoitukseen. Yhteiskunnallinen yritys myös toimii avoimesti ja läpinäkyvästi pyrkien osoittamaan tuottamiaan yhteiskunnallisia vaikutuksia. Merkki on myönnetty yli 300:lle hyvin erilaiselle yritykselle ja yhdistykselle (tilanne tammikuussa 2023). Merkkiä käyttävät esimerkiksi monet hoiva-alan yritykset, ympäristösektorin toimijat, terveyspalvelujen tarjoajat ym.
Yhteiskunnallinen Yritys -merkin logo uusittiin vuonna 2021.
Merkin myöntämisperusteet
Suomalaisen Työn Liitto myöntää ja hallinnoi Yhteiskunnallinen Yritys -merkkiä. Merkin myöntää hakemusten perusteella puolueettomista asiantuntijoista koostuva toimikunta. Merkki julkistettiin haettavaksi joulukuussa 2011. Merkki myönnetään pääsääntöisesti kolmeksi vuodeksi kerrallaan, mutta toimikunta voi myöntää merkin myös lyhyemmäksi ajaksi. Merkin käyttöoikeuteen vaadittavat tiedot tarkistetaan yrityksiltä vuosittain.
Yhteiskunnallinen Yritys -merkkiä voi hakea sen kriteerit täyttävä yritys. Myöntämisessä painotetaan ensisijaisia kriteereitä, mutta arvioinnissa tarkastellaan myös sitä, kuinka yritys täyttää toissijaiset kriteerit. Lisäksi yrityksen pitää täyttää tietyt kelpoisuusvaatimukset.
Merkin tarkat myöntämisperusteet, toimikunnan kokoonpano, hakulomake ja -ohje löytyvät Suomalaisen Työn Liiton kotisivuilta.
Monarkia
Monarkia (, yksinvaltius, kirjaimellisesti ’yksi alku’) on valtiomuoto, jossa valtion johto ja korkein valta kuuluu yhdelle henkilölle, monarkille, jonka asema on elinikäinen. Monarkian tyypillisin ero tasavaltaan on se, että monarkiassa valtionpäämiehen (monarkin) asema on elinikäinen, ellei hän luovu siitä vapaaehtoisesti, mutta tasavallassa valtionpäämies (useimmiten presidentti) valitaan määräajaksi. Useimmat monarkiat eroavat useimmista tasavalloista siinäkin, että valta on perinnöllistä. Joskus rajanveto monarkian ja tasavallan välillä voi olla vaikeaa, sillä on myös mahdollista, että tasavallaksi laskettavan valtion valtionpäämiehen asema on jostakin syystä elinikäinen (esimerkiksi Libyan johtaja Muammar Gaddafi vuosina 1969–2011).
On mahdollista, että sama henkilö on useamman kuin yhden valtion monarkki, jolloin puhutaan personaaliunionista. Nykyisin tällainen on ainakin Yhdistyneen kuningaskunnan kuningas Charles III, joka on sekä Yhdistyneen kuningaskunnan että muiden Kansainyhteisön sisäpiiriin kuuluvien monarkioiden (Commonwealth realm) kuningas.
Varhaiskeskiajalla useissa eurooppalaisissa kuningaskunnissa kuningas valittiin vaaleilla ja äänioikeutettuja olivat lähinnä mahtavimpien sukujen edustajat, joiden joukosta kuningas yleensä valittiin. Kuninkaiden asema muuttui myöhäiskeskiajalla ja uuden ajan alussa perinnölliseksi ja kruununperimysjärjestys määräsi tarkoin kuninkuuden perinnöllisyydestä. Eri maissa kuningassuvut muodostivat dynastioita, jotka saattoivat olla vallassa satoja vuosia. Eri maiden hallitsijoiden välisiä siteitä ja maiden yhteistyötä vahvistettiin kuninkaallisilla avioliitoilla.
Sanotaan, että periytyvä valta ei kuulu demokratiaan. Siksi vielä 1900-luvun alussa uskottiin, että demokratisoituminen johtaisi vähitellen monarkioiden täydelliseen katoamiseen. Näin ei ole käynyt, mutta monissa maissa monarkiasta on luovuttu ja useissa maissa, joissa monarkia on säilynyt, se on muuttunut lähinnä seremonialliseksi, niin että monarkki on asemaltaan vain valtion keulakuva ja hänen poliittinen valtansa on hyvin rajoitettua tai sitä ei ole lainkaan (esimerkiksi lähes kaikki Euroopan monarkiat ja Japani). Uusiakin monarkioita syntyi kuitenkin vielä 1900-luvulla, esimerkiksi Norja, joka itsenäistyi Ruotsista ja valitsi oman uuden kuninkaan, ja maat, jotka itsenäistyivät Yhdistyneen kuningaskunnan imperiumista, mutta säilyttivät Yhdistyneen kuningaskunnan monarkin muodollisena valtionpäämiehenään.
Monarkioita, joissa monarkki (kuningas, kuningatar, keisari tai keisarinna) toimii valtionpäämiehenä perustuslain mukaisesti, olipa se sitten kirjoitettu tai kirjoittamaton perustuslaki, kutsutaan perustuslaillisiksi monarkioiksi tai parlamentaarisiksi monarkioiksi. Niissä hallitsijalla on usein rajoitetusti tai ei lainkaan valtaoikeuksia ja hänen tehtävänsä ovat ensisijaisesti edustuksellisia. Ylin vallankäyttäjä näissä maissa on useimmiten pääministeri.